Հիմա, օրինակ, կարծում եմ, որ օգտակար գործ կարող եմ անել Գեղարվեստաթատերական ինստիտուտում: Ի դեպ, արդեն երեք կուրս եմ ղեկավարել, և շրջանավարտների որակից մարդիկ կարծեմ գոհ են մնացել: Սիրում եմ մանկավարժությունը, սիրում եմ ուսանողներին: Ինքս էլ նրանցից շատ բան եմ սովորում. թարմ շունչ ես ստանում, օրվա խնդիրներին մասնակից դառնում: Սա` ի միջի այլոց: Ուրեմն ինստիտուտում մասնագիտական շատ հարցեր, հատկապես ռեժիսուրային ու դերասանական վարպետությանն առնչվող, պարզապես անուշադրության են մատնված: Ասենք` տեսությունը: